Mesaj RO-Alert în județul Tulcea, după un nou atac al Rusiei în Ucraina. MApN: O țintă aeriană a intersectat spațiul aerian al țării
Autoritățile au emis, miercuri seara, un mesaj RO-Alert privind posibilitatea căderii unor obiecte din spațiul aerian, în zona de nord a județului Tulcea. Un locuitor a sunat la ISU Tulcea și a spus că a auzit o bubuitură, în zona Grindu. MApN anunță că o țintă aeriană a intersectat pentru scurt timp spațiul aerian național, în apropiere de localitatea Reni. Joi au loc cercetări, pentru verificarea unei posibile zone de impact pe teritoriul național.